LV
5.4.2023.
Eiropas Savienības Oficiālais Vēstnesis
C 125/443 Trešdiena, 2022. gada 14. septembris
aa) panta 3. punkta pirmo daļu aizstāj ar šādu: “No lauksaimniecības biomasas iegūtu biodegvielu, bioloģisko šķidro kurināmo un biomasas kurināmo, kas ņemti vērā šā panta 1. punkta pirmās daļas a), b) un c) apakšpunkta vajadzībām, nedrīkst ražot no izejvielām, kuras iegūtas no bioloģiskās daudzveidības ziņā augstvērtīgas zemes platības, proti, no tādas zemes platības, kas 2008. gada janvārī vai vēlāk ir bijusi kādā no turpmāk minētajiem statusiem, un neatkarīgi no tā, vai attiecīgā zemes platība šādu statusu ir saglabājusi: a) pirmatnējie un senie meži un citas kokaugiem klātas zemes, t. i., meži un citas kokaugiem klātas zemes, kurās ir sastopamas endēmiskas sugas, kurās nav skaidri konstatējama cilvēku darbība un kuru ekoloģiskie procesi nav nopietni traucēti; b) mežs ar lielu bioloģisko daudzveidību un citas kokaugiem klātas zemes, kas ir sugām bagātas un nav degradētas un ko attiecīgā kompetentā iestāde ir atzinusi par zemēm ar lielu bioloģisko daudzveidību, ja vien nav pierādījumu, kuri liecina, ka attiecīgās izejvielas ražošana netraucē sasniegt šos dabas aizsardzības mērķus; c) platības, i) kas ar likumu noteiktas vai ko attiecīgā kompetentā iestāde noteikusi dabas aizsardzībai, vai ii) kas noteiktas reti sastopamu, apdraudētu vai izmirstošu ekosistēmu vai sugu aizsardzībai, kuras par tādām ir atzītas starptautiskos nolīgumos vai ir iekļautas starpvaldību organizāciju vai Starptautiskās Dabas un dabas resursu aizsardzības savienības izveidotos sarakstos ar nosacījumu, ka tie ir atzīti saskaņā ar 30. panta 4. punkta pirmo daļu, ja vien nav pierādījumu, kas liecina, ka attiecīgās izejvielas ražošana netraucē sasniegt šos dabas aizsardzības mērķus; d) zālāji ar lielu bioloģisko daudzveidību, kuri aizņem vairāk nekā vienu hektāru: i) dabiski zālāji, t. i., zālāji, kuri arī bez cilvēku iejaukšanās būtu zālāji un kuros saglabājas dabiskais sugu sastāvs, kā arī ekoloģiskie parametri un procesi; vai ii) zālāji, kas nav dabiski zālāji, t. i., zālāji, kuri bez cilvēku iejaukšanās vairs nebūtu zālāji un kuri ir sugām bagāti un nav degradēti, un kurus attiecīgā kompetentā iestāde atzinusi par zālājiem ar lielu bioloģisko daudzveidību, ja vien nav pierādījumu, ka izejvielu izstrāde ir vajadzīga, lai tiem saglabātu lielas bioloģiskās daudzveidības zālāju statusu; iii) virsāji, kas uztur dabisko sugu sastāvu, kā arī ekoloģiskos parametrus un procesus.”; b)
panta 3. punktā aiz pirmās daļas iekļauj šādu daļu: “Šo punktu, izņemot pirmās daļas c) apakšpunktu, piemēro arī biodegvielai, bioloģiskajam šķidrajam kurināmajam un biomasas kurināmajam, kas ražoti no meža biomasas.”;
c)
panta 4. punktu aizstāj ar šādu: “4.
No lauksaimniecības biomasas iegūtu biodegvielu, bioloģisko šķidro kurināmo un biomasas kurināmo, kas ņemti vērā šā panta 1. punkta pirmās daļas a), b) un c) apakšpunkta vajadzībām, nedrīkst ražot no izejvielām, kuras iegūtas no oglekļa krājumiem bagātas zemes platības, proti, no tādas zemes platības, kas 2008. gada janvārī ir bijusi kādā no turpmāk minētajiem statusiem un šādu statusu nav saglabājusi: a) mitrāji, t. i., zemes platība, kuru nepārtraukti vai ievērojamu gada daļu klāj ūdens vai kura ievērojamu gada daļu ir piesātināta ar ūdeni; b) pastāvīga mežaudze, t. i., platība, kura aizņem vairāk nekā vienu hektāru un kurā koku augstums pārsniedz piecus metrus un vainaga projekcija ir vairāk nekā 30 % vai kurā augošie koki var sasniegt šos rādītājus in situ;